# Aristodem de Milet

### De Viquipèdia

Aristodem de Milet fou un oficial d' Antígon el borni rei d'Àsia, que el 315 aC el va enviar al Peloponès amb 1000 talents amb ordres de mantenir relacions amistoses amb Polipercó i el seu fill Alexandre Polipercó, per reclutar un cos de mercenaris i fer la guerra a Cassandre.

AL arribar a Lacònia va obtenir permís dels espartans per reclutar mercenaris i va aixecar un exèrcit de 8000 homes. L'amistat amb Polipercó fou confirmada i el seu fill Alexandre Polipercó fou nomenat governador del Peloponès. Ptolemeu I Soter, aliat de Cassandre, va enviar una flota al Peloponès amb ajut de la qual Cassandre va poder fer considerables conquestes a la zona. Quan els egipcis es van retirar Aristodem i Alexandre van intentar convèncer a les ciutats d'expulsar les guarnicions lleials a Cassandre i recuperar la seva independència però aviat Alexandre es va aliar amb Cassandre del que va rebre el càrrec de comandant en cap al Peloponès.

El 314 aC Aristodem, en nom d'Antígon, es va aliar als etolis, i va reclutar entre ells un gran nombre de mercenaris, amb els que va atacar Alexandre que estava assetjant Cil·lene, i que va haver d'aixecar el setge. Llavors va restaurar diverses ciutats com Patres a Acaia i Dimes a Etòlia a les que va donar la llibertat. Després del 306 aC no torna a aparèixer a la historia.

Obtingut de "http://ca.wikipedia.org../../../a/r/i/Aristodem_de_Milet_6837.html"

Categoria: Militars grecs

##### Views

- Article
- Discussió
- Revisió actual

##### Cerca